Tawakkul Karman nasio el 7 de Fevrero de 1979 en Mekhlaf, provinsia de Taiz, en Teman. Kresio serka de la sivdad de Taiz, la kuala es la tresera sivdad mas grande del payis, i es konosida komo una sivdad buena para ambezar en un payis relijiozamente konservador. Ambezo en Taiz. Es la ija de Abdel Salam Karman, un avokato i politiko ke lavoro komo Ministro de Sujetos de Ley enel governo de Ali Abdullah Saleh fina la su renunsia. Es endemas ermana del poeta Tarik Karman, i Safa Karman, djurnalista de Al-Jazeera. Esta espozada kon Mohammed al-Nahmi i es madre de tres ijos. . Tiene un doktorado onorario en Dirito Internasional de la Universta de Alberta en Kanada. En una protesta en 2010, una mujer kijo amatarla kon una djambiya ma la djente ke estava kon eya guadraron la su vida. D'akodro kon Tarik Karman, ""un ofisial de la armada Temani"" le disho le la iva matar en una yamada de telefono el 26 de Djenerp de 2011, si kontinuava kon las sus aksiones en la kaleja. D'akodro kon Dexter Filkins, djurnalista del The New Yorker, ese ofisial era el prezidente Saleh. Karman dize ke la su famiya era orijinala de un lugar yamado Karaman, Anatolia, ke se topa oy endiya en la Turkiya. El governo de este payis le oferio ser sitizena turkana, la kuala acheto del Ministro de Relasiones Ekstranjeras el 11 de Oktobre del 2012.